
                                                                RAPORT

privind activitatea desfășurată de către asistenţii personali     
                        în semestrul I anul 2024.


Având în vedere prevederile art.29 alin.1 din H.G. nr. 268/2007 -pentru aprobarea Normelor Metodologice de aplicare a Legii nr. 448/2006-privind protecţia și promovarea drepturilor persoanelor cu handicap ,Compartimentul Asistență Socială  are obligaţia de a prezenta semestrial Consiliului Local ,raportul de activitate al asistenţilor personali ai persoanelor cu handicap grav, care să conţină în mod obligatoriu date referitoare la:
· dinamica angajării asistenţilor personali; 

· modul în care se asigură înlocuirea asistentului personal pe perioada concediului de odihnă în strânsă legătură cu lipsa sau posibilitatea de dezvoltare a centrelor de tip respiro; 

· informaţii privind numărul de asistenţi personali instruiţi; 
· numărul de controale efectuate  și problemele sesizate. 

Potrivit prevederilor Legii 448/2006-republicată, rolul autorităţii locale este de a monitoriza în condiţii optime, atribuţiile  și obligaţiile ce le revin asistenţilor personali, în vederea ameliorării situaţiei persoanelor cu handicap grav, astfel încât aceștia să primească îngrijire specială la nivelul la care starea lor o cere, pentru satisfacerea întregului lanţ de nevoi fizice personale, sociale  și spirituale.

[bookmark: page2]Îngrijirile ce li se acordă pot permite persoanelor bolnave să-și valorifice potenţialul fizic, intelectual, spiritual, emoţional  și social, în pofida handicapului de care suferă.
În conformitate cu prevederile art.42 alin. 4 din Legea nr.448/2006-privind protecţia și promovarea drepturilor persoanelor cu handicap republicată, cu modificările  și completările ulterioare, părinţii sau reprezentanţii legali ai copilului cu handicap grav, adulţii cu handicap grav ori reprezentanţii legali ai acestora, cu excepţia celor cu handicap vizual grav, pot opta între asistent personal  și primirea unei indemnizaţii lunare.
Pentru perioada ianuarie - iunie 2024 ,raportăm un număr de 31 asistenți personali.Aceștia oferă îngrijire pentru 22 persoane adulte  și 9 minori cu handicap grav cu drept la asistent personal.
         Un număr de 73  persoane cu handicap grav, au beneficiat de indemnizație lunară în cuantum de 2086  lei/lunar.

        Pentru salariile asistenților personali și indemnizațiile acordate persoanelor cu handicap grav ,s-a plătit în semestrul  I  2024 suma de  1.777.277 lei.

       Nu s-au semnalat situaţii de desfacere a contractelor individuale de muncă ale asistenţilor personali care să afecteze negativ starea bolnavului.
[bookmark: page4]De remarcat este faptul că gradul de rudenie reprezintă o pondere în rândul asistenţilor personali ceea ce subliniază caracterul familial al serviciilor prestate de
această categorie profesională.
       Pentru cele 50 de abonamente pentru transportul urban gratuit cu mijloace de transport de suprafață,acordate persoanelor cu handicap grav /acentuat și însoțitorilor acestora,s-a  plătit în semestrul I 20234 suma de 11.824 lei.
       În conformitate cu prevederile art. 144 alin.1 din Legea nr.53/2003-Codul Muncii, republicată, coroborate cu prevederile art. 37 alin.1 lit.c) din Legea nr. 448/2006, republicată, cu modificările  și completările ulterioare, asistentul personal are dreptul la concediul anual de odihnă. Potrivit prevederilor art.37 alin.2 și 3 din Legea nr. 448/2006-republicată, pe perioada absenţei temporare a asistentului personal, angajatorul are obligaţia de a asigura persoanei cu handicap grav un înlocuitor al asistentului personal, iar în situaţia în care angajatorul nu poate asigura un înlocuitor al asistentului personal, persoanei cu handicap grav i se acordă o indemnizaţie echivalentă cu salariul net al asistentului social debutant cu studii medii din unităţile de asistenţă socială din sectorul bugetar, altele decât cele cu paturi sau găzduirea într-un centru de tip respiro.
        Având în vedere diagnosticele persoanelor cu handicap grav (Demenţă Alzheimer, Demenţă Mixtă, Retard Mintal,Autism, Tetrapareză Spastică, Schizofrenie Paranoidă, Sindromul Down, ,etc), afecţiuni ce necesită supraveghere permanentă  și ajutor integral din partea asistentului personal, nu se poate asigura preluarea atribuţiilor asistentului personal aflat în concediu de odihnă de către un alt asistent personal care deservește o persoană cu handicap cu domiciliul apropiat.

[bookmark: page5]      Referitor la acest aspect facem precizarea că, întrucât pe raza Comunei Cornetu,nu există centre de tip respiro, s-a aplicat alternativa legală, stabilită prin Legea 448/2006 republicată, de a acorda persoanei cu handicap grav o indemnizaţie echivalentă cu salariul net al asistentului social debutant cu studii medii din unităţile de asistenţă socială din sectorul bugetar, altele decât cele cu paturi.
     În semestrul I 2024, cincisprezece asistenți personali au efectuat concediul de odihnă,iar persoanele cu handicap au primit o indemnizație echivalentă cu salariul net al asistentului personal,gradația 0.
Precizăm că, în conformitate cu prevederile art.38, lit.a din Legea nr. 448/2006-republicată, asistenţii personali au obligaţia să participe o dată la 2 ani la o instruire organizată de angajator.Facem mențiunea că în luna august 2020,instituția noastră  a derulat  un program de instruire a asistenților personali.

În conformitate cu prevederile art.40 alin. 2 din Legea nr. 448/2006, republicată, autoritatea locală are obligaţia de a efectua vizite periodice de monitorizare a activităţii asistenţilor personali care au ca scop asigurarea respectării drepturilor  și interesului superior al persoanei cu dizabilităţi pe care asistentul personal o are în îngrijire.

[bookmark: page6]De asemenea, ele reprezintă un prilej eficient de informare, mediere  și consiliere referitor la noutăţile în domeniul social al persoanelor cu dizabilităţi, respectiv al serviciilor care pot fi accesate pe plan local.
Considerăm că această strategie de lucru reprezintă un prim pas spre o colaborare bazată pe profesionalism  și implicare multiplă în soluţionarea problemelor cu care asistenţii personali se confruntă.

[bookmark: page7]În urma verificărilor efectuate , s-a constatat faptul că asistenţii personali  și-au îndeplinit în general obligaţiile prevăzute în contractul individual de muncă, asigurând pentru persoanele cu handicap grav servicii de îngrijire socio-medicală de bază  și suport, după cum urmează: ajutor pentru igiena corporală, îmbrăcare  și dezbrăcare, hrănire  și hidratare, transfer  și mobilizare, deplasare în interior, comunicare, ajutor pentru prepararea hranei, efectuarea de cumpărături, activităţi de menaj, însoţirea în mijloacele de transport, facilitarea deplasării în exterior în vederea îndeplinirii planului de recuperare pentru copilul cu handicap grav, respectiv planul individual de servicii al persoanei adulte cu handicap. Precizăm că nu au fost constatate abateri de la normele de disciplină a muncii ale asistenţilor personali  și nici încălcări ale obligaţiilor prevăzute în contractele individuale de muncă. Nu au fost înregistrate reclamaţii, sesizări din partea persoanelor cu handicap cu privire la modul în care sunt îngrijiţi de către asistenţii personali,dar reclamă faptul că statul ar trebui să se implice cu adevărat în asistența persoanelor cu dizabilități,printr-un sprijin financiar și material corespunzător.
Concluzionând, considerăm că legislaţia specifică persoanelor cu dizabilităţi 

răspunde cerinţelor persoanelor cu handicap prin Legea nr. 448/2006-republicată, introducând o perspectivă europeană asupra problematicii persoanei cu dizabilităţi care aliniază legislaţia din România la prevederile europene  și uniformizează abordarea juridică prin raportarea la un singur act normativ sintetic.

În semestrul I 2024, apreciem că serviciile sociale de care au beneficiat persoanele cu handicap grav din partea asistenţilor personali au fost de bună calitate,  prin activitatea depusă au acţionat pentru realizarea drepturilor persoanelor cu handicap. 

